CELEX: 62021TN0295
Language: da
Date: 2021-05-18 00:00:00
Title: Sag T-295/21: Sag anlagt den 18. maj 2021 — eSlovensko mod Kommissionen

9.8.2021   
            
            
               DA
            
            
               Den Europæiske Unions Tidende
            
            
               C 320/39
            
         
      Sag anlagt den 18. maj 2021 — eSlovensko mod Kommissionen
      (Sag T-295/21)
      (2021/C 320/45)
      Processprog: engelsk
      
         Parter
      
      
         Sagsøger: eSlovensko (Lučenec, Slovakiet) (ved advokat B. Fridrich)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 18. marts 2021, nærmere bestemt den individuelle retsakt »Betalingspåkrav og debetnota«, vedtaget af Europa-Kommissionen, GD for Kommunikationsnet, Indhold og Teknologi, Ref. ARES (2021)1955613, annulleres.
               
            
                  —
               
               
                  De finansielle ansøgninger tilbageleveres til Europa-Kommissionens revisionsproces, og de berørte udgifter godkendes i henhold til tilskudsaftalen »Slovak Safer Internet«, nr. SI-2010-SIC-1231002.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om annullation af sagsøgtes afgørelse og betalingspåkrav Ref. ARES(2021)1955613 som følge af væsentlige formmangler, overtrædelse af traktaterne eller af retsregler vedrørende deres gennemførelse eller under påberåbelse af magtfordrejning, særligt en fejlagtig retlig vurdering af faktiske omstændigheder og konstateringer (tilsidesættelse af retten til forsvar, af retten til god forvaltning, af proportionalitetsprincippet, af retssikkerhedsprincippet, af retsstatsprincippet, af princippet om beskyttelse af den berettigede forventning og af princippet om forbud mod tilbagevirkende kraft, en fejlagtig retlig vurdering af faktiske omstændigheder og konstateringer med hensyn til revision 12-INFS-024 og opfølgningsrevision 15-NR01-044).
               
            
                  2.
               
               
                  Andet anbringende om, at sagsøgte tilpligtes at betale de støtteberettigede omkostninger til sagsøgeren, som er den oprindelige tilskudsmodtager og aftalepartner i tilskudsaftalen nr. SI-2010-SIC-123002 — »Slovak Safer Internet«, i overensstemmelse med denne gyldige og effektive tilskudsaftale, på grund af den kendsgerning, at Kommissionen har kompetencen til at behandle sager om projektgennemførelse og finansielle overførsler i relation til den gyldige og effektive aftale mellem Kommissionen og sagsøgeren.
               
            
                  3.
               
               
                  Tredje anbringende om, at Kommissionen tilpligtes at betale sagsomkostningerne. I overensstemmelse med de ovennævnte argumenter og den anfægtede afgørelses vilkårlige karakter har sagsøgeren anmodet om at få godtgjort sagsomkostningerne i forbindelse med sagen for Den Europæiske Unions Ret såvel som udgifterne til juridisk rådgivning i forbindelse med sagen.